ຫ້ອງວ່າການ ສູນກາງພັກ ແລກປ່ຽນບົດຮຽນ ກັບຫ້ອງວ່າການ ແຂວງອັດຕະປື: ໃນມື້ ວັນທີ 6 ກໍລະກົດ 2016 ນີ້, ຄະນະຜູ້ແທນ ຫ້ອງວ່າການ ສູນກາງພັກ ນຳໂດຍ ທ່ານ ປອ. ຄຳຟອງ ບຸດດາວົງ ຊ່ຽວຊານ ຊ່ວຍວຽກ ຫົວໜ້າ ຫ້ອງວ່າການ ສູນກາງພັກ ພ້ອມດ້ວຍ ຄະນະ ຈຳນວນ 25 ທ່ານ ໄດ້ເດີນທາງ ມາທັດສະນະແລກ ປ່ຽນບົດຮຽນ ທີ່ຫ້ອງວ່າການ ປົກຄອງ ແຂວງອັດຕະປື ໂດຍໄດ້ຮັບ ການຕ້ອນຮັບ ຈາກ ທ່ານ ບຸນເປັນ ສັງສົມສັກ ຮອງຫົວໜ້າ ຫ້ອງວ່າການແຂວງ ຜູ້ປະຈຳການ ພ້ອມດ້ວຍ ຄະນະນຳ ຂອງຫ້ອງວ່າການ ຕະຫຼອດຮອດ ພະນັກງານ ວິຊາການ ໃຫ້ການຕ້ອນຮັບ ຢ່າງອົບອຸ່ນ.
ຈາກນັ້ນ, ການນໍາຫ້ອງວ່າການ ປົກຄອງແຂວງ ໄດ້ນໍາພາ ຄະນະຜູ້ແທນ ເຂົ້າຢ້ຽມຢາມ ທ່ານ ເຈົ້າແຂວງ ອັດຕະປື ທີ່ຫ້ອງຮັບແຂກ ຂອງແຂວງ ເພື່ອແຈ້ງ ຈຸດປະສົງໃນການ ມາທັດສະນະ ຢ້ຽມຢາມ ແລກປ່ຽນ ບົດຮຽນ ຂອງຄະນະ ຜູ້ແທນຫ້ອງວ່າການ ສູນກາງພັກ ທີ່ແຂວງ ອັດຕະປື ໃນຄັ້ງນີ້ ໂອກາດດັ່ງກ່າວ ທ່ານເຈົ້າແຂວງ ອັດຕະປື ກໍ່ໄດ້ກ່າວ ຕ້ອນຮັບ ພ້ອມທັງໄດ້ແຈ້ງ ສະພາບລວມ ໃນການພັດທະນາ ເສດຖະກິດ-ສັງຄົມ ຂອງແຂວງ ອັດຕະປື ໃຫ້ຄະນະຜູ້ແທນ ໄດ້ຮັບຊາບ ພ້ອມທັງ ມີການແລກປ່ຽນ ຄຳເຫັນໃນ ບາງບັນຫາ. ເພື່ອເຮັດໃຫ້ຈຸດປະສົງ ໃນການມາທັດສະນະ ແຂວງອັດຕະປື ຄັ້ງນີ້ ມີເນື້ອໃນ ເລິກເຊິ່ງ ແລະ ໜັກແໜ້ນ.
ສອງຝ່າຍ ໄດ້ມີພິທີພົບ ປະແລກປ່ຽນ ບົດຮຽນດ້ານ ວິຊາການ ທີ່ຫ້ອງປະຊຸມຊັ້ນ 5 ຫ້ອງວ່າການ ປົກຄອງແຂວງ ໂດຍມີພະນັກງານ ຈາກທຸກ ຂະແໜງການ ທີ່ຂື້ນກັບຫ້ອງ ວ່າການແຂວງ ແລະ ຫ້ອງວ່າການ ເມືອງເຂົ້າຮ່ວມ ໃນພິທີ ດັ່ງກ່າວ ສອງຝ່າຍ ໄດ້ລາຍງານ ໃຫ້ກັບຊາບ ກ່ຽວກັບໂຄງປະກອບ ການຈັດຕັ້ງ ຂອງແຕ່ລະ ພາກສ່ວນ, ແບບແຜນ ວີທີເຮັດວຽກ, ການປະຕິບັດວຽກ ງານນະໂຍບາຍ, ລວມທັງ ວຽກງານບໍລິຫານ ຮັບໃຊ້ການນຳ, ວຽກງານການ ເປັນເສນາທິການ ໃຫ້ການນຳ ຕະຫຼອດ ຮອດລະບົບການ ຄຸ້ມຄອງ ຈໍລະຈອນເອກະສານ ເຂົ້າ-ອອກ ຕ່າງໆ ໂດຍມີການ ສົນທະນາ ຖາມ-ຕອບ ຕາມແຕ່ລະໜ້າວຽກ ທຽບໃສ່ການ ປະຕິບັດວຽກ ງານຕົວຈິງ ເພື່ອເປັນ ປະສົບການ ແລະ ບົດຮຽນ ເຮັດໃຫ້ ພະນັກງານ ວິຊາການ ທີ່ຮັບຜິດຊອບ ໃນແຕ່ລະຂະ ແໜງການ, ແຕ່ລະຂົງເຂດ ມີຈິນຕະນາການ ໃໝ່ ໃນການປັບປຸງ ແບບແຜນວິທີ ໃຫ້ມີຄວາມ ສະດວກ, ວ່ອງໄວ ແລະ ໜັກແໜ້ນ. ເຊິ່ງການມາ ຢ້ຽມຢາມແຂວງ ອັດຕະປື ຂອງຄະນະຜູ້ແທນ ຫ້ອງວ່າການ ສູນກາງພັກຄັງນີ້ ນອກຈາກ ໄດ້ແລກປ່ຽນ ບົດດ້ານ ວິຊາການແລ້ວ ຍັງໄດ້ຮ່ວມ ຫຼີ້ນກິດຈະກຳ ທາງດ້ານກິລາ, ປູກຕົ້ນໄມ້ ຮ່ວມກັນເປັນ ທີ່ລະລືກ ພ້ອມທັງ ທ່ຽວຊົມສະຖານທີ່ ສຳຄັນຕ່າງໆຂ ອງແຂວງຕື່ມອີກ.